**MARIJA, SVETA BOŽJA MATI, slovesni praznik,**

**NOVO LETO, DAN MIRU, sklep božične osmine, 1. januar 2023**

**Godovi:**

|  |  |  |
| --- | --- | --- |
| Ponedeljek Torek Sreda Četrtek Petek - prviSobota - prva Nedelja  | 2.1. 3.1. 4.1. 5.1.6.1. 7.1. 8.1. | sv. BAZILIJ in GREGOR NACIANŠKI, škofa in cerkvena učiteljaPRESVETO JEZUSOVO IME, godsv. ANGELA FOLINJSKA, redovnicasv. EMILIJANA, devica; TRETJI SVETI VEČERGOSPODOVO RAZGLAŠENJE – SVETI TRIJE KRALJI, prazniksv. RAJMUND PENJAFORTSKI, duhovniksv. SEVERIN NORIŠKI, opat |

**Danes teden: NEDELJA JEZUSOVEGA KRSTA, praznik**

V petek praznujemo slovesni praznik Gospodovega razglašenja ali Svetih Treh Kraljev, katerim je posvečena naša župnijska cerkev. Današnji praznik je poveličan s tremi čudeži: »danes je modre zvezda pripeljala k jaslicam, danes se je na svatbi voda spremenila v vino, danes se je Kristus dal Janezu krstiti, da bi nas odrešil.« Grško ime zanj je epifania, pomeni pa razodetje Kristusovega mesijanskega veličastva. Modri so Otroka, h kateremu jih je pripeljala nenavadna zvezda, priznali za mesijanskega kralja in ga tako razglasili med svojimi rojaki. Modri so Detetu darovali tri darove: zlato kot velikemu kralju, kadilo kot pravemu Bogu in miro kot umrljivemu človeku, zato je ljudska domišljija dala vsak dar v roke enemu. Že zgodaj je ljudska domišljija določila tudi njihova imena, ki so se v teku časov spreminjala do sedanjih oblik: Gašper, Miha (Melhior), Boltežar (Baltazar). Domnevne ostanke svetih Treh Kraljev so hranili v stolnici v Koelnu ob Renu, kamor se je zgrinjalo veliko romarjev. Tudi pobožni Slovenci s Kranjskega, iz Štajerske in Koroške so radi romali kot so rekli v »Kelmorajn«. V spomin na obisk treh modrih v jaslice postavimo kipce vseh treh kraljev skupaj s kamelami.

**Na tretji sveti večer pred praznikom Svetih Treh Kraljev pokropite z blagoslovljeno vodo in pokadite s kadilom svoje domove ter molite rožne vence.**

**Otroci, prinesite na praznik Svetih Treh Kraljev ali pa v nedeljo na praznik Jezusovega krsta k jaslicam v cerkev svoje šparovčke, v katere ste v adventnem času zbirali svoje denarne darove za otroke po svetu v akciji » Otroci za otroke«.**

**Na praznik Sv. Treh Kraljev bo po maši darovanje za cerkvene potrebe.**

**Pri trikraljevski akciji, ki je v naši župniji potekala 26. decembra so koledniki zbrali 1.361,50€ za slovenske misijonarje. Hvala vsem dobrotnikom. Hvala Maji in Anji za organizacijo akcije, hvala šoferjem ter hvala vsem otrokom, ki ste kot koledniki ponesli blagoslov po hišah v naši župniji.**

**Svete maše:**

**NEDELJA – NOVO LETO 1. 1. ob 10 h + Valentina Rupnik, Vrh 15**

**PETEK – Sv. Trije Kralji, 6. 1. ob 10 h + dobračevski in ajdovski žagarji**

**NEDELJA 8. 1. ob 9 h + starši Gabrovšek, Vrh 15**